(1915) daer mense leede ter dootwaert / so quam daer de profete Daniel / fol .16d die wiste bij inspiracien vanden helighen gheest thonrecht datmen Susanna dede / Daniel dede letten Susanna / Ende tvolc datter mede ghync deden dese twee houden die Susanna verwyst hadden ver - scheeden gaen / deen vanden anderen / Ende vraechden den eenen voren in absencien van den anderen / voor alle die lieden waer Susanne ende de iongelync die mesdaet ghedaen hadden / Ende hij seyde onder eenen pruumboom / Ende doe dedensij desen wech gaen / ende deden den anderen voor hem commen / ende vraechden hem in gheliken inde absencie vanden anderen / onder wat boome dat zoe mesdede / Ende die seyde / onder eenen boom die daer int lant heet synodus / Dus was haer lieder deposicie ende bedrach different ende niet eens / Ende daer an so wisten alle de lieden / datsy aerghelike daeromme hadden gheloghen / Ende dese oor - conden waren hier omme ghedaen sterven / ende Susanna ghync quite ende was bij Daniele dus verlost van der doot / Ende by gheliken soude men examineren oorconden also wel up de circun - stancien als upt principale / Ic was een justicier in eene notable baillie in Vlaenderen / An my quam een coopman syn tweedere / die een goet man was vernaemt / gheheeten Michiel / gheboren uut fol .17a Lijflant / Die my claechde over eenen ghenaemt Herman / gheboren uut Oostlant / die menich iaer hadde ghewoent in Ingheland te Valemunde / ende hadde van daer te roove ghevaren ter zee / also de clagher zeyde / hij seyde voort dat desen Herman met sinen hulpers ende medepleghers / hadden gherooft ter zee / up eenen Sente Maertins avent / een scip dat quam zeylende uut Lijflant / daer de broeder in was vanden voorseyden Michiel / Die sinen broedere ende alle dandere die doe int voorseyde scip waren / hadden ghewoorpen overboort ende verdroncken / Ende bad sijn voorseyde broeder als hij sach dat hij sterven soude / omme te sprekene sine biechte / Ende de selve Herman nam eene langhe heyke die hij vant int scip / ende dede die an / segghende sprec dine biechte ieghen my / ic bem een priestere / ende spottede also metten priesterscepe / metter biechte / ende metten live van sinen voorseyden broeder / ende wierpene also onghebiecht over boort / ende halp rooven ende nemen dat scip / ende al datter in was / De welke Herman daer na converseerde ende wandelde also de voorseyde Michiel seyde / bin der terme van mynre baillie / ver - 2 ende leyde hem an al tghene dat voerscreven es / indie ieghenwoordicheyt van den selven haerman 9 Ende - De welke sake ontbr .